CELEX: 62013TN0368
Language: da
Date: 2013-07-16 00:00:00
Title: Sag T-368/13: Sag anlagt den 16. juli 2013 — Boehringer Ingelheim International mod KHIM — Lehning entreprise (ANGIPAX)

7.9.2013   
            
            
               DA
            
            
               Den Europæiske Unions Tidende
            
            
               C 260/48
            
         Sag anlagt den 16. juli 2013 — Boehringer Ingelheim International mod KHIM — Lehning entreprise (ANGIPAX)
   (Sag T-368/13)
   2013/C 260/85
   Stævningen er affattet på engelsk
   
      Parter
   
   
      Sagsøger: Boehringer Ingelheim International GmbH (Ingelheim am Rhein, Tyskland) (ved advokaterne V. von Bomhard og D. Slopek)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Lehning entreprise SARL (Sainte Barbe, Frankrig)
   
      Sagsøgerens påstande
   
   
               —
            
            
               Afgørelse truffet den 29. april 2013 af Femte Appelkammer ved Kontoret for Harmonisering i det Indre Marked (Varemærker og Design) (sag R 571/2012-5) annulleres, for så vidt som den tillod registrering af varemærket ANGIPAX for farmaceutiske og veterinære produkter og præparater til brug for sundhedsbeskyttelse og lægebehandling, afsvampningsmidler, diætetiske præparater til medicinsk brug, desinfektionsmidler, kirurgiske plastre og forbindsstoffer, materiale til tandplombering, præparater til udryddelse af skadedyr, næringsmidler til spædbørn, og
            
         
               —
            
            
               Harmoniseringskontoret tilpligtes at betale sagens omkostninger, eller ‒ såfremt den anden part i sagen for Appelkammeret intervenerer til støtte for sagsøgte ‒ sagsøgte og intervenienten tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Lehning entreprise SARL
   
      Det omhandlede EF-varemærke: Ordmærket »ANGIPAX« for varer i klasse 5 — EF-varemærkeansøgning nr. 8 952 401
   
      Indehaver af det i indsigelsessagen påberåbte varemærke eller tegn: Boehringer Ingelheim International GmbH
   
      Det påberåbte varemærke eller tegn: Ordmærket »ANTISTAX« — EF-varemærkeregistrering nr. 2 498 343 for varer i klasse 3, 5, 28 og 30
   
      Indsigelsesafdelingens afgørelse: Indsigelsen forkastet i sin helhed
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009.